ભ્રષ્ટાચાર,તુષ્ટિકરણની રાજનીતિ,પરિવારવાદ,નીતિ વિષયક બાબતોમાં અનિર્ણાયકતા,દેશ વિરોધી નીતિરીતિઓ,કૌભાંડોની વણઝાર વગેરે જેવી બાબતોને લીધે દેશની જનતાએ એક સમયે ૪૦૦ સીટો જીતેલી કોંગ્રેસને ફક્ત ૪૪ એ પહોંચાડી દીધી.કોંગ્રેસના ૨૦૦૪ થી ૨૦૧૪ ના દસ વર્ષના શાસન દરમિયાન દર બે-ત્રણ મહીને એક કૌભાંડ બહાર આવતું હતું. કોંગ્રેસ વખતના આર્થિક કૌભાંડો પર એક નજર નાંખીએ તો હર્ષદ મહેતા કૌભાંડ,કેતન પારેખ કૌભાંડ,રામાલિંગા રાજુનું સત્યમ કૌભાંડ,સહારા ઇન્ડિયા કૌભાંડ,શારદા ચીટ ફંડ કૌભાંડ,NSEL કૌભાંડ વગેરે.કેન્દ્રમાં કોંગ્રેસ શાસનનો અંત આવ્યો તેને પણ ચાર વર્ષ થયા છતાં કોંગ્રસના સમયમાં આચરેલા કૌભાંડો હજુપણ તેમનો પીછો છોડતા ના હોય તેમ એક પછી એક સામે આવતા જાય છે.